Publication: Magyar Közlöny
Issue: MK-2001-155 (Year: 2001, Number: 155)
Era: 1990-2004
Section: 251/2000. (XII. 24.) Korm. rendelet (a továbbiakban: R.)
Paragraph Index: 2034

(1) Az R. 16. §-ának (1) bekezdése helyébe a következő rendelkezés lép: „(1) Tőzsdén kötött határidős és opciós ügyletek esetén, a befektetési vállalkozás hitelintézetnél vezetett elszámolási betétszámlájáról az elszámolóház által vezetett tőzsdeforgalmi számlájára átutalt pénzügyi fedezet, alapletét, illetve — a kötési ár, valamint a piaci ár (árfolyam) közötti árkülönbözetként befizetett — változó letét céljára szolgáló pénzeszközök összegét az ügylet lezárásáig, illetve azok felhasználásáig a tőzsdeforgalmi számlán belül elkülönítetten kell kimutatni. Ha az elszámolóház a pénzügyi fedezet vagy az alapletét összegére szolgáló pénzeszközöket a befektetési vállalkozás kötelezettségeinek nem teljesítése esetén felhasználja, valamint a változó letétre szolgáló pénzeszközt a befektetési szolgáltató által fizetendő árkülönbözet teljesítésére felhasználja, akkor a tőzsdeforgalmi számláról felhasznált pénzeszközöket az elszámolóházzal szembeni követelésként kell kimutatni.”

Source: https://magyarkozlony.hu/hivatalos-lapok/44067c6175549efdacfadd7576ac77578e2695a3/dokumentumok/a7c1c0340d5a7608294dac2fd465913ddb4fb34c/letoltes